**Pārskata faila sagatavošana.**

Pārskats par zāļu krājumu atlikumiem jāveido:

* .csv (Comma delimited) faila formātā;
* jāizmanto UTF-8 kodējums\*,
* kā lauku jeb kolonnu atdalītājsimbols jāizmanto “;“ – semikols,
* kā decimālais atdalītājs jāizmanto “.“ – punkts.

Datnes nosaukuma veidošanas šablons:

* P\_UUUUUUUUUU\_GGGG\_MM\_DD.csv, kur
	+ P – prefikss, kas apzīmē pārskata veidu;
	+ UUUUUUUUUU – lieltirgotavas, kas iesniedz pārskatu, farmaceitiskās darbības uzņēmuma (FDU) licences numurs:
		- vecā tipa licences numuriem no licences numura jāizņem simbols “-“, kas seko aiz speciālās darbības nosacījumiem (burtiem) un jāatmet simbols ”/” un daļa (cipari), kas seko aiz tā;
		- jaunā tipa licences numurs jānorāda tāds kāds tas ir, tajā neko nemainot;
	+ GGGG – gads, par kuru veidots pārskats;
	+ MM – mēnesis, par kuru veidots pārskats, no 01 līdz 12;
	+ DD – datums, par stāvokli uz konkrēto dienu, par kuru veidots pārskats, no 01 līdz 31.

Piemēram,

* ja lieltirgotava ar veco FDU licences numuru LPN-444/5 sniedz pārskatu par stāvokli uz 2018. gada 18. decembri, tad datnes nosaukums būs **P\_LPN444\_2018\_12\_18.csv**.
* ja lieltirgotava ar jauno FDU licences numuru L00097 sniedz pārskatu par stāvokli uz 2020. gada 1. aprīli, tad datnes nosaukums būs **P\_L00097\_2020\_04\_01.csv**.

Pārskata iesniegšana:

* regularitāte – 1x dienā, līdz plkst. 10.00;
* datne jānovieto uz ZVA FTPS servera.

Datnes saturs:

Pārskatā jāiekļauj informācija par visām Latvijas Zāļu reģistrā iekļautajām zālēm un zālēm, kuru izplatīšanai Latvijā ir izsniegta Zāļu valsts aģentūras atļauja.

Visām kolonnām ir obligāti jābūt iekļautām datnē.

Kolonnas (lauki) drīkst būt izkārtotas tikai norādītājā secībā, obligāti jāpievieno kolonnu nosaukumi.

|  |  |  |  |  |  |
| --- | --- | --- | --- | --- | --- |
| Kolonnu secība pēc kārtas | Kolonnas nosaukums | Obligāts? | Kolonnas saturs | Formāts | Piezīmes, piemēri |
| 1. | LIELTIRGOTAVA | Jā | Lieltirgotavas, kas iesniedz pārskatu, FDU licences numurs  | Teksta lauks, maksimālais garums – 10 simboli | LPN444 |
| 2. | DATUMS | Jā | Konkrētās dienas datums, uz kuru fiksēts norādītais produktu atlikušais daudzums | Datuma formāts dd.mm.gggg | 18.12.2018 |
| 3. | KODS | Jā | Produkta kods ZVA Zāļu reģistrā vai identifikācijas numurs, kas norādīts nereģistrētu zāļu izplatīšanas atļaujā individuāli piešķirtām zālēm | Teksta lauks, maksimālais garums – 25 simboli | EU/1/15/1066/00910-0611-06N001343-01 |
| 4. | ATLIKUMS | Jā | Lieltirgotavā pārdošanai pieejamais produkta daudzums pilnos (nedalītos) iepakojumos norādītajā datumā | Vesels skaitlis, maksimālais garums – 15 simboli | 20 |
| 5. | BLOKETS | Jā | Lieltirgotavas krājumos esošo zāļu produkta daudzums pilnos (nedalītos) iepakojumos, kas nav pieejams pārdošanai,norādītajā datumā | Vesels skaitlis, maksimālais garums – 15 simboli | 30 |

 **\*Faila noformēšana UTF-8 kodējumā:**

Atver failu ar Notepad programmu, izvēlas "Save as...loga laukā ‘Encoding’" norāda kodējumu "UTF-8", saglabā.